Vi følger seks jenter i drag king-gruppen i to år. Som Norges første drag king-gruppe banet de vei for en kunstart som til nå har vært relativt lite utbredt i Norge. Regissør Elvebakk har vært flue på veggen under workshops, kostymesying og sceneshow – helt til indre uenigheter til slutt splitter gruppen. Resultatet har blitt et ærlig og inspirerende portrett av «jenter med baller og puppene i klem».